Kalniškių tvenkinys (Telšiai)
55°49′10″ š. pl. 22°25′49″ r. ilg.﻿ / ﻿55.81944°š. pl. 22.43028°r. ilg.﻿ / 55.81944; 22.43028 Kalniškių tvenkinys - tvenkinys Lietuvoje, Telšių rajone, 9 km į šiaurės rytus nuo Varnių. Sudarytas užtvenkus bevardį upelį (Drujos intakas, Virvytės baseinas) 1,2 km nuo jo žiočių. Tvenkinio ilgis iš šiaurės rytų į pietvakarius - 0,31 km, plotis - iki 0,25 km. Altitudė 159 m. Krantai aukštoki, šiaurėje apaugę medžiais. Aplinkui plyti pievos ir dirbami laukai. Šalia įsikūręs Naujųjų Kalniškių kaimas.